हरियाणा के उपमुख्यमंत्री दुष्यंत चौटाला को हुआ कोरोना, खुद दी जानकारी
हरियाणा के उपमुख्यमंत्री और जननायक जनता पार्टी के नेता दुष्यंत चौटाला कोरोना वायरस से पीड़ित हो गए हैं। दुष्यंत चौटाला ने खुद ट्वीट कर इस बारे में जानकारी दी। उन्होंने कहा कि उनमें कोरोना के कोई लक्षण नहीं हैं, लेकिन जो भी उनके संपर्क में आए हैं वो खुद का टेस्ट करा लें।
नई दिल्ली: हरियाणा के उपमुख्यमंत्री और जननायक जनता पार्टी के नेता दुष्यंत चौटाला कोरोना वायरस से पीड़ित हो गए हैं। दुष्यंत चौटाला ने खुद ट्वीट कर इस बारे में जानकारी दी। उन्होंने कहा कि उनमें कोरोना के कोई लक्षण नहीं हैं, लेकिन जो भी उनके संपर्क में आए हैं वो खुद का टेस्ट करा लें। बता दें कि राज्य में इससे पहले भी कई मंत्री और नेता कोरोना की चपेट में आ चुके हैं और अब इनमें दुष्यंत का नाम भी जुड़ गया है।हरियाणा के विधानसभा सत्र से पहले सीएम मनोहर लाल खट्टर भी कोरोना पॉजिटिव हो गए थे। उनके साथ-साथ स्पीकर ज्ञान चंद गुप्ता, परिवहन मंत्री मूलचंद शर्मा, अंबाला विधायक असीम गोयल कोरोना पॉजिटिव पाए गए थे।इनके अलावा पानीपत ग्रामीण विधायक महिपाल ढांढा, पूर्व परिवहन मंत्री कृष्ण लाल पंवार समेत कई मंत्री व विधायक कोरोना पॉजिटिव पाए गए थे। हालांकि अब सब स्वस्थ हो चुके हैं।